stanford-oval/wikipedia huggingface dataset:
Zombie ja Kummitusjuna

| Zombie ja Kummitusjuna |
| --- | --- |
 Elouvan juliste, Marja-Leena Helin ja Mika Kaurismäki, 1991.
Ohjaaja:  Mika Kaurismäki
Käsikirjoittaja:  Mika Kaurismäki
Perustuu:  Mika Kaurismäen, Pauli Pentin ja Sakke Järvenpään tarinaan
Tuottaja:  Mika Kaurismäki
Säveltäjä:  Mauri Sumén
Kuvaaja:  Olli Varja
Leikkaaja:  Mika Kaurismäki
Pääosat:   Matti Pellonpää  Silu Seppälä  Marjo Leinonen  Vieno Saaristo  Juhani Niemelä 
Valmistustiedot
Valmistusmaa:  Suomi
Tuotantoyhtiö:   Marianna Films  Villealfa Filmproductions 
Ensi-ilta:  26. heinäkuuta 1991
Kesto:  88 minuuttia
Alkuperäiskieli:  suomi
Aiheesta muualla
IMDb 
Elonet
AllMovie
Infobox OKNimi-testi OK: 
Zombie ja Kummitusjuna on vuonna 1991 ensi-iltansa saanut Mika Kaurismäen ohjaama suomalainen draamaelokuva muusikon itsetuhoisesta kujanjuoksusta.
Rooleissa

| 0 | 1 | 2 |
| --- | --- | --- |
|  Silu Seppälä  | … |  Zombie   |
|  Marjo Leinonen  | … |  Marjo   |
|  Matti Pellonpää  | … |  Harri   |
|  Vieno Saaristo  | … |  Äiti   |
|  Juhani Niemelä  | … |  Isä   |
Palkinnot

Zombie ja Kummitusjuna tuotti Jussi-palkinnot parhaasta miespääosasta (Silu Seppälä), kuvauksesta (Olli Varja) ja ohjauksesta (Kaurismäki). Ranskan Rouenin pohjoismaisten elokuvien festivaaleilla Kaurismäki sai elokuvasta lehdistöpalkinnon. San Sebastiánin elokuvajuhlilla Espanjassa Silu Seppälä valittiin festivaalin parhaaksi miesnäyttelijäksi. Zombie ja Kummitusjuna valittiin myös New Yorkin elokuvajuhlille.
Arvioita

Video-oppaassa vuodelta 1994 Olavi Similä sanoo Zombien ja Kummitusjunan olevan syvällinen ja vaikuttava kokonaisuus ja antaa sille neljä tähteä viidestä, mikä vastaa sanallista arviota ”erinomainen”.
The Lobster

| The Lobster |
| --- | --- |

Ohjaaja:  Giórgos Lánthimos
Käsikirjoittaja:   Efthýmis Filíppou  Giórgos Lánthimos 
Tuottaja:   Ceci Dempsey  Ed Guiney  Giórgos Lánthimos  Lee Magiday 
Säveltäjä:  -
Kuvaaja:  Thimios Bakatakis
Leikkaaja:  Yorgos Mavropsaridis
Pukusuunnittelija:  Sarah Blenkinsop
Pääosat:   Colin Farrell  Rachel Weisz  Léa Seydoux  Ben Whishaw  Olivia Colman 
Valmistustiedot
Valmistusmaa:   Alankomaat  Irlanti  Kreikka  Ranska  Yhdistynyt kuningaskunta 
Tuotantoyhtiö:  Film4 Productions
Levittäjä:  Good Films Fandango at Home
Ensi-ilta:   2015-05-1515. toukokuuta 2015 (Cannes)  2015-10-1616. lokakuuta 2015 (Britannia)  2015-10-2828. lokakuuta 2015 (Ranska)  2016-8-1919. elokuuta 2016 (Suomi)  
Kesto:  118 minuuttia
Alkuperäiskieli:  englanti, ranska
Budjetti:  4 miljoonaa euroa
Tuotto:  14 miljoonaa euroa
Aiheesta muualla
IMDb
Elonet
AllMovie
Infobox OKNimi-testi OK: 
The Lobster on vuonna 2015 ensi-iltansa saanut dystooppinen draamakomedia, jonka on ohjannut Giórgos Lánthimos. Elokuva kertoo yhteiskunnasta, jossa yksinolo on kielletty ja ihmisellä on 45 päivää aikaa löytää kumppani tai hänet muutetaan valitsemakseen eläimeksi.
Elokuva sai ensi-iltansa Cannesin elokuvajuhlilla ja oli ehdokkaana Kultaisen palmun -saajaksi. Elokuva  voitti tuomariston palkinnon.
Juoni

Davidin (Colin Farrell) vaimo jättää hänet toisen likinäköisen miehen vuoksi. Yksineläminen ei ole sallittua, joten David ja hänen koiraksi muutettu veljensä siirretään hotelliin, jossa hänellä on 45 päivää aikaa löytää uusi kumppani. Jos kumppanin löytäminen ei onnistu tavoiteajassa, ihminen muutetaan valitsemakseen eläimeksi. David haluaa että hänet muutetaan hummeriksi, sillä ne elävät yli 100-vuotiaaksi ja ovat siniverisiä.
Hotellin asukkaat elävät hotellinjohtajan (Olivia Colman) tiukan kurin alla tehden kaiken yksin. He saavat esimerkiksi harrastaa vain sellaisia urheilulajeja, joita voi harrastaa yksin ja he myös syövät ateriansa jokainen omassa pöydässään yksin. Hotellin sääntöjen mukaan masturbointi on kiellettyä ja asukkaiden tulee osallistua parisuhteen iloista kertoville propagandaluennoille. Joka päivä asukkaat metsästävät nukutusnuolilla läheisessä metsässä asuvia kapinallisia Yksinäisiä, ja he saavat jokaisesta onnistuneesta kiinniotetusta Yksinäisesta lisäpäivän hotellissa.
Parinvalinnassa tärkeätä on että kumppaneilla on joku heitä yhdistävä ominaisuus, kuten hyvä lauluääni, likinäköisyys, ontuminen tai usein toistuvat nenäverenvuodot. Potentiaalisen kumppanin löytyessä asukkaat saavat parihuoneen ja he saavat harrastaa ryhmäliikuntalajeja. Viimeiseksi parisuhde testataan kahden viikon ”lomalla” huvijahdilla ennen sopeuttamista takaisin yhteiskuntaan. David tutustuu hotellissa keksejä rakastavaan naiseen (Ashley Jensen), ontuvaan mieheen (Ben Whishaw) ja puhevikaiseen mieheen (John C. Reilly). Heistä ontuva mies aloittaa suhteen nenäverenvuotonaisen (Jessica Barden) kanssa valehtelemalla kärsivänsä itsekin usein nenäverenvuodoista. David valitsee parikseen sydämettömän naisen (Angelikí Papoúlia) ja teeskentelee olevansa yhtä tunteeton.
Kun sydämetön nainen tappaa Davidin veljen, David jää kiinni valheestaan ja päätyy metsään elämään Yksinäisten kanssa. Heidän johtajansa (Léa Seydoux) pitää yllä tiukkaa kuria, esimerkiksi kaikkien tulee kaivaa valmiiksi oma hautansa ja ryhmän jäseniltä on kielletty flirttailu. Ryhmän jäsenet tekevät retkiä tavalliseen yhteiskuntaan teeskennellen olevansa pariskuntia. Yksinäiset tekevät myös hyökkäyksen hotelliin sinne soluttautuneen sisäkön (Ariane Labed) avulla. Ajan kuluessa David ja likinäköinen nainen (Rachel Weisz) ihastuvat ja johtaja rankaisee naista sokaisemalla hänet.
Näyttelijät

| 0 | 1 | 2 |
| --- | --- | --- |
|   Colin Farrell   | … |   David   |
|   Rachel Weisz   | … |   Likinäköinen nainen   |
|   Olivia Colman   | … |   Hotellinjohtaja   |
|   Garry Mountaine   | … |   Hotellinjohtajan puoliso   |
|   Ariane Labed   | … |   Sisäkkö   |
|   Ben Whishaw   | … |   Ontuva mies   |
|   John C. Reilly   | … |   Puhevikainen mies   |
|   Angelikí Papoúlia   | … |   Sydämetön nainen   |
|   Jessica Barden   | … |   Nenäverenvuotonainen   |
|   Ashley Jensen   | … |   Keksinainen   |
|   Léa Seydoux   | … |   Yksinäisten johtaja   |
|   Michael Smiley   | … |   Yksinäisten jäsen   |
Tuotanto

The Lobster on Lánthimoksen kuudes elokuva ja ensimmäinen englanninkielinen elokuva. Hänen vuoden 2009 elokuvansa Kulmahammas oli ehdolla parhaan vieraskielisen elokuvan Oscar-palkinnon saajaksi. Elokuvan tuotanto alkoi vuonna 2010, kun Element Pictures ja Lánthimos aloittivat yhteistyön. Kaksi vuotta myöhemmin oli valmiina 12-sivuinen käsikirjoitus yksinäisyyden kieltävässä dystopiassa elävästä miehestä.
Elokuva rahoitettiin usean eri toimijan yhteistyönä jossa mukana olivat muun muassa British Film Institute (Iso-Britannia), Irish Film Board (Irlanti) sekä CanalPlus ja Cinéma Multimédia Communication (Ranska).
Elokuva kuvattiin kuudessa viikossa 24. maaliskuuta ja 9. toukokuuta välisenä aikana vuonna 2014 Kerryn kreivikunnassa Irlannissa.
Aiheesta muualla

The Lobster Internet Movie Databasessa (englanniksi)
The Lobster Rotten Tomatoesissa. (englanniksi)
The Lobster Metacriticissä. (englanniksi)
Zungarin kaanikunta

| Zungarin kaanikunta > 1634–1758 |
| --- | --- |
   Zungarin kaanikunta (sinisellä rajattu alue) vuonna 1750 
Valtiomuoto:  Kaanikunta
Pääkaupunki:  Qulja
Uskonnot:  buddhalaisuus
Valuutta:  pūl
Edeltäjä(t):  Tšagatain kaanikunta
Seuraaja(t):  Kiina
Zungarin kaanikunta oli valtiomainen oirateiksi kutsuttujen paimentolaiselämää viettäneiden mongoliheimojen yhteenliittymä, joka hallitsi Euraasian aroja Venäjän ja Kiinan välisellä alueella noin 1635–1758. Valtion perusti Batur Hongtaiji. Eri mongoliheimoja yhdistivät keskinäiset avioliitot ja buddhalainen usko. Mongolien joukosta oli noussut buddhalainen hengellinen johtaja, joka sai nimen Dalai Lama. Kaanikunnan keskusaluetta olivat Yili-joen varren ruohotasangot nykyisessä Kiinan Xinjiangissa.
Vuonna 1758 liittouma hajosi kun Ablai Khan antautui sodittuaan pitkään Kiinan Qing-dynastian kanssa. Kiina ilmoitti ottavansa sen entiset alueet haltuunsa.
The Expendables

| The Expendables |
| --- | --- |

Ohjaaja:  Sylvester Stallone
Käsikirjoittaja:   Dave Callaham  Sylvester Stallone 
Tuottaja:   Kevin King  Avi Lerner  Kevin King Templeton  John Thompson  Les Weldon 
Säveltäjä:  Brian Tyler
Kuvaaja:  Jeffrey L. Kimball
Leikkaaja:   Paul Harb  Ken Blackwell 
Tuotantosuunnittelija:  Franco-Giacomo Carbone
Pääosat:   Sylvester Stallone  Jason Statham  Jet Li  Dolph Lundgren  Randy Couture  Stone Cold Steve Austin  Terry Crews  Mickey Rourke 
Valmistustiedot
Valmistusmaa:  Yhdysvallat
Tuotantoyhtiö:  Lionsgate
Levittäjä:  Lionsgate Films Netflix
Ensi-ilta:  13. elokuuta 2010
Kesto:  103 minuuttia
Alkuperäiskieli:  englanti
Budjetti:  80 000 000 $
Tuotto:  274 470 394 $
Seuraaja:  The Expendables 2
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
The Expendables on vuonna 2010 ensi-iltansa saanut Sylvester Stallonen ohjaama yhdysvaltalainen toimintaelokuva. Muita elokuvan päätähtiä ovat Jason Statham, Dolph Lundgren, Eric Roberts, Mickey Rourke, Jet Li, Randy Couture, Bruce Willis ja Arnold Schwarzenegger. Elokuva kuvattiin Brasiliassa.
Elokuva kertoo palkkasoturiryhmästä, joka matkustaa Etelä-Amerikkaan suorittamaan tehtävää, jonka tarkoitus on syöstä vallasta diktaattori.
Jatko-osat The Expendables 2 ja The Expendables 3 saivat ensi-iltansa vuosina 2012 ja 2014.
Juoni

Barney Rossin johtama Expendables-palkkasotilasryhmä tunkeutuu rahtilaivaan Adeninlahdella ja pelastaa panttivankeja somalialaisilta merirosvoilta. Joukkoon kuuluvat Rossin lisäksi veitsiin erikoistunut Lee Christmas, itsepuolustuslajien taitaja Yin Yang, useat tuliaseet hallitseva Hale Caesar, räjähdeasiantuntija Toll Road sekä Gunner Jensen, jonka tottelemattomuuteen Ross kyllästyy ja päättää erottaa hänet ryhmästä.
Herra Church tarjoaa uutta tehtävää Rossin lisäksi myös Trench Mauser -nimiselle miehelle, mutta Mauser päättää suosiolla luovuttaa tehtävän kilpailijalleen. Tarkoituksena on syöstää vallasta diktaattori kenraali Garza, joka hallitsee Meksikonlahdella sijaitsevaa Vilenan saarta. Ross lähtee Christmasin kanssa Vilenalle tapaamaan naispuolista Sandra-nimistä kontaktia, ja he saavat tietää, että entinen CIA-agentti James Munroe pitää Garzaa vallassa omien tarkoitusperiensä vuoksi. Sandra paljastuu kenraali Garzan tyttäreksi. Tiedusteluretki epäonnistuu, ja Ross sekä Christmas joutuvat pakenemaan saarelta. Sandra ei lähde miesten mukaan ja joutuu Munroen kiduttamaksi. Ross saa tietää, että Church on CIA-agentti, jonka todellinen kohde on Garzan sijaan Munroe, mutta CIA ei nähtävästi voi suoraan tappaa omaa agenttiaan.
Rossin ystävä Tool kertoo tarinan naisesta, jota hän ei kyennyt pelastamaan itsemurhalta. Ross päättää palata Vilenalle pelastamaan Sandran ja ottaa mukaansa Yangin. Matkalla kaunaa kantava Jensen alkaa jahdata entisiä kollegoitaan ja takaa-ajaa näitä hylätylle varastolle, jossa Jensen ryhtyy kaksintaisteluun Yangin kanssa. Kun Yang jää alakynteen ja Jensen uhkaa hänen henkeään, Ross pelastaa toverinsa ampumalla Jensenin. Ennen kuolemaansa Jensen kuitenkin kertoo Rossille hyödyllisiä tietoja. Lentokonehallissa Ross ja Yang kohtaavat muut Expendables-ryhmän jäsenet, jotka vaativat päästä mukaan Vilenalle.
Expendables-ryhmä hyökkää Garzan tukikohtaan. Garza on kuitenkin epäillyt Munroen lähettävän palkkasotilaita murhaamaan diktaattorin, minkä takia Rossin ryhmä joutuu taisteluun valmiustilassa olevia sotilaita vastaan. Monroe ja Garza riitelevät rahoista, ja lopulta Monroe tappaa diktaattorin. Ross tovereineen tuhoaa tukikohdan tuliaseilla ja räjähteillä. Taistelun aikana Monroe yrittää paeta Sandra mukanaan, mutta Ross ja Caesar estävät yrityksen tuhoamalla Monroen helikopterin. Ross ja Christmas tappavat Monroen ja pelastavat Sandran. Ross antaa tehtävästään saamansa palkkiorahat Sandralle, jotta tämä voi kunnostaa Vilena-saaren.
Ryhmä palaa takaisin kotiin ja juhlii voittoaan Toolin luona. Samalla paljastuu, että Jensen on elossa. Itsevarmemmaksi kehittynyt Christmas onnistuu vihdoin heittämään veitsellään täysosuman maalitauluun.
Rooleissa

| 0 | 1 | 2 |
| --- | --- | --- |
|  Sylvester Stallone  | … |  Barney Ross   |
|  Jason Statham  | … |  Lee Christmas   |
|  Jet Li  | … |  Ying Yang   |
|  Dolph Lundgren  | … |  Gunner Jensen   |
|  Randy Couture  | … |  Toll Road   |
|  Terry Crews  | … |  Hale Caesar   |
|  Mickey Rourke  | … |  Tool   |
|  Eric Roberts  | … |  James Munroe   |
|  Giselle Itié  | … |  Sandra   |
|  David Zayas  | … |  kenraali Garza   |
|  Steve Austin  | … |  Dan Paine   |
|  Gary Daniels  | … |  The Brit   |
|  Charisma Carpenter  | … |  Lacy   |
|  Bruce Willis  | … |  Mr. Church   |
|  Arnold Schwarzenegger  | … |  Trench Mauser   |
Arviot

Helsingin Sanomien Matti Rämön mukaan ”The Expendables on tuulahdus 1980-luvun muskelitoiminnan mausoleumista. Vanhan liiton meininkiä pönkittävät muskelimäiskeen veteraanit, joita vilisee pienimmissäkin rooleissa. Näistä aineksista pitäisi saada aikaan nostalgista rymistelyä ja/tai vähintäänkin tahatonta komiikkaa, mutta Stallone ei kykene kumpaankaan.”
Nyt-liitteessä kolme kriitikkoa antoi elokuvalle tähtikeskiarvon 1,0.
Episodi-lehdessä kaksi kriitikkoa antoi elokuvalle pisteitä keskiarvona 2,50.
Iltalehden Tuomas Riskala antoi elokuvalle 4 tähteä viidestä.
IMDb.comin käyttäjäarvosteluissa (339 000 ääntä) elokuva on saanut 6,4 tähteä
Palkinnot > Voitetut

BMI Film Music
2011 Elokuvamusiikki: Brian Tyler
Taurus
2011 Paras tulityö: Jared S. Eddo, Eddie J. Fernandez, Michael Hugghins, Victor T. Lopez ja Xuyen Valdivia
Palkinnot > Ehdokkuudet

Saturn
2011 Paras toiminta- seikkailuelokuva
Razzie-palkinto
2011 Huonoin ohjaaja: Sylvester Stallone
Visual Effects Society
2011 Erinomaisia malleja ja pienoismalleja kokoillan elokuvassa: Gene Warren Jr., Gene Warren III ja Christopher Warren
Taurus
2011 Paras tappelu: Justin Riemer, Guillermo Grispo, Daniel Hernandez, Brad Martin ja Stanimir Stamatov
Aiheesta muualla

Ilja Rautsi: The Expendables  7.8.2010. Elitisti.
Anton Vanha-Majamaa: The Expendables  14.8.2010. Filmgoer.fi. Arkistoitu 28.8.2011. Viitattu 27.8.2010.
Cass Sunstein

Cass Sunstein puhumassa Harvard Law Schoolissa vuonna 2008.
Cass Robert Sunstein (s. 21. syyskuuta 1954) on yhdysvaltalainen oikeustieteilijä ja professori (Robert Walmsley University Professor) Harvardin yliopistossa. Sunstein on erikoistunut perustuslakiin, hallintolakiin, ympäristölakiin sekä käyttäytymistaloustieteeseen. Hän toimi vuosina 2009-2012 Barack Obaman hallinnossa "Administrator of the White House Office of Information and Regulatory Affairs" –tehtävässä.
Sunstein on kehittänyt yhdessä Richard Thalerin kanssa libertaristisen paternalismin filosofian, jonka he popularisoivat teoksessaan ”Nudge” (2008).
Teoksia

Thaler, Richard H. &  Sunstein, Cass R.: Nudge: The Final Edition.  (korjattu laitos, ensijulkaisu 2008)  New York:  Penguin Books, 2021.   ISBN 0-14-311526-X (2009) ja  ISBN 978-0-300-12223-7 (2008)  ISBN 978-0-525-50852-6  Finna:3amk.295254  (englanniksi)
Aiheesta muualla

Sunsteinin tutkimukset Google Scholarissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Korea  Alankomaat  Puola  Portugali 
Tieteilijät:  CiNii  DBLP  ORCID 
Henkilöt:  DDB 
Muut:  SNAC  IdRef
Willy Kyrklund

Willy Kyrklund vuonna 1960.
Paul Wilhelm (Willy) Kyrklund (27. helmikuuta 1921 Helsinki – 27. kesäkuuta 2009 Uppsala, Ruotsi) oli suomenruotsalainen Ruotsissa asunut kirjailija. Hän kirjoitti romaaneja, matkakertomuksia, näytelmiä ja tekstikokoelmia.
Elämä ja ura

Kyrklundin vanhemmat olivat filosofian maisteri, insinööri Gunnar Kyrklund ja Ingeborg Hörhammer. Kyrklund kirjoitti ylioppilaaksi vuonna 1938 ja perhe muutti samana vuonna Ruotsiin. Kyrklund suoritti asepalveluksensa Vaasassa kirjurina. Kyrklund osallistui Suomen sotiin mutta muutti takaisin Ruotsiin helmikuussa 1944 saatuaan Tukholman korkeakoulun stipendin.lähde? Hän opiskeli 1940–1950-luvulla sinologiaa sekä arabian ja venäjän kieltä ja valmistui filosofian kandidaatiksi 1953.
Kyrklundin esikoisteos, novellikokoelma Ångvälten, ilmestyi vuonna 1948. Hänen keskeisiä teoksiaan ovat muun muassa Mestari Ma, Solange, Polyfemoksen muodonmuutos ja Oikea tunne. Kyrklund matkusteli paljon 1950–1960-luvulla ja kirjoitti matkakuvauksia.
Kyrklund vihittiin vuonna 1994 Uppsalan yliopiston kunniatohtoriksi.
Teoksia > Novellikokoelmia

Ångvälten. Bonnier, Stockholm 1948
Hermelinens död. Schildt, Helsingfors 1954
Den överdrivna älskaren. Stockholm 1957
Teoksia > Romaaneja ja muuta proosaa > Ruotsiksi

Tvåsam. Bonnier, Stockholm 1949.
Solange. Bonnier, Stockholm 1951.
Solange. Weilin & Göös 1975.
Mästaren Ma. Bonnier, Stockholm 1952.
Aigaion (matkakuvaus). Bonnier, Stockholm 1957.
Till Tabbas (matkakuvaus). Bonnier, Stockholm 1959.
Polyfem förvandlad. Bonnier, Stockholm 1964.
Den rätta känslan. Bonnier, Stockholm 1974.
Gudar och människor: en myt. Alba, Stockholm 1978.
Zéb-unnisa: en anekdot. Alba, Stockholm 1978.
8 variationer. Alba, Stockholm 1982.
Elpёnor. Alba, Stockholm 1986.
Om godheten.  Alba, Stockholm 1988.
Språket som artefakt. Tegnérsamfundet, Lund 1992.
Teoksia > Romaaneja ja muuta proosaa > Suomennoksia

Mestari Ma. Karisto 1962.
8 muunnelmaa. Weilin & Göös 1985.
Polyfemoksen muodonmuutos. Lasipalatsi, Helsinki 2000.
Oikea tunne & Hyvyydestä. WSOY 2004.
Odysseuksen soutaja.  (Elpënor, 1986)  Suomentanut Kristiina Drews. Rajamäki:  Aviador, 2020.  ISBN 978-952-7347-06-5
Aigaion; Matka Tabasiin.  Suomentanut Niko-Matti Ahti. Helsinki:  Poesia, 2022.  ISBN 978-952-305-182-9
Teoksia > Näytelmiä

Vinkruset. 1946.
Komedi för narr och ensemble. 1950.
Från Bröllopet till Medea: Tre pjäser. Bonnier, Stockholm 1967.
Teoksia > Kokoomateoksia

Prosa.  Bonnier Alba, Stockholm 1995.
Berättelser, dramatik: Anföranden, artiklar. Bonnier Alba, Stockholm 1996.
Kirjallisuutta

Sahlin, Johan: Om kyrklundheten: Värde, kunskap och skrivande i Willy Kyrklunds Om godheten.  Lund:  Ellerströms, 2008.  ISBN 978-91-7247-145-0
Sjösvärd, Thomas: En himmel av sten: Willy Kyrklund och det grekiska.  Malmö:  Ellerströms, 2021.  ISBN 978-91-7247-588-5
Aiheesta muualla

Författare i Sverige med utländsk bakgrund – Willy Kyrklund. (Arkistoitu – Internet Archive) Immigrant-institutet.
Kyrklund, Willy hakuteoksessa Uppslagsverket Finland (2012). (ruotsiksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Suomi (KANTO)  Yhdysvallat  Ruotsi  Tšekki  Kreikka  Alankomaat  Puola  Vatikaani 
Henkilöt:  Deutsche Biographie  Biografiskt Lexikon  Uppslagsverket Finland 
Muut:  IdRef
The Others

| The Others> Los Otros, The Others |
| --- | --- |
 Nicole Kidman esittää elokuvan pääosaa.
Ohjaaja:  Alejandro Amenábar
Käsikirjoittaja:  Alejandro Amenábar
Tuottaja:   Fernando Bovaira  José Luis Cuerda  Sunmin Park 
Säveltäjä:  Alejandro Amenábar
Kuvaaja:  Javier Aguirresarobe
Leikkaaja:  Nacho Ruiz Capillas
Pukusuunnittelija:  Sonia Grande
Pääosat:  Nicole Kidman
Valmistustiedot
Valmistusmaa:   Espanja  Italia  Ranska  Yhdysvallat 
Tuotantoyhtiö:  Studio Canal Miramax Canal+ Dimension Films Sogecine Las Producciones del Escorpión Sogecable
Levittäjä:  Lucky Red Distribuzione
Ensi-ilta:  2001
Kesto:  104 minuuttia
Alkuperäiskieli:  espanja
Budjetti:  17 miljoonaa dollaria
Tuotto:  209 947 037 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
The Others (Los Otros, nimi tarkoittaa suomeksi ”Muut” tai ”Toiset”) on vuonna 2001 ensi-iltansa saanut kauhuelokuva, jonka on ohjannut espanjalainen Alejandro Amenábar. Pääosassa näyttelee Nicole Kidman. Se oli ensimmäinen englanniksi puhuttu elokuva, joka sai Espanjan valtion elokuvapalkinnon Goyan parhaan elokuvan palkinnon. Elokuvassa ei puhuta espanjaa.
Juoni

Elokuva sijoittuu vuoteen 1945.   Grace Stewart asuu kahden lapsensa Annen ja Nicholaksen kanssa vanhassa kartanossa sumuisella saarella Englannin kanaalissa. Hänen miehensä ei ole palannut maailmansodasta. Lapset kärsivät valoherkkyydestä, ja talon kaikki ikkunat on peitetty verhoilla. Grace palkkaa taloon kolme uutta palvelijaa: vanhan naisen, miehen ja mykän piian.
Rooleissa

| 0 | 1 | 2 |
| --- | --- | --- |
|  Nicole Kidman  | … |  Grace Stewart    |
|  Fionnula Flanagan  | … |  Bertha Mills   |
|  Christopher Eccleston  | … |  Charles Stewart   |
|  Elaine Cassidy  | … |  Lydia   |
|  Eric Sykes  | … |  Edmund Tuttle   |
|  Alakina Mann  | … |  Anne Stewart   |
|  James Bentley  | … |  Nicholas Stewart   |
|  Alexander Vince  | … |  Victor Marlish   |
|  Keith Allen  | … |  Mr. Marlish   |
|  Michelle Fairley  | … |  Mrs. Marlish   |
|  Renée Asherson  | … |  vanha nainen   |
Vastaanotto

Elokuva sai myönteisen vastaanoton. Rotten Tomatoes -sivustolla sai 83 %:n arvosanan 161 arvostelun perusteella. Sivulla kehutaan The Othersin olevan karmaiseva trilleri, joka muistuttaa siitä, ettei elokuvassa tarvitse olla kalliita erikoisefektejä ollakseen pelottava.
Aiheesta muualla

The Others Internet Movie Databasessa (englanniksi)
The Others Elonet.
Zofingen

| Zofingen |
| --- | --- |
 Zofingen idästä nähtynä: oikealla vanhakaupunki, keskellä rautatieasema, jonka takana teollisuusalue.
 lippu:  vaakuna

 Zofingen
 Koordinaatit: 47°17′N, 7°57′E 
Valtio:   Sveitsi
Kantoni:  Aargau
Hallintoalue (Bezirk):  Zofingenin alue
Pinta-ala:  
 – Kokonaispinta-ala:  11,08 km²
Korkeus:  417–661 m
Väkiluku (31.12.2018)  (vakinaiset asukkaat):  11 656
 – Väestötiheys:  1 052 as./km²
 
 www.zofingen.ch 
Infobox OKVirheellinen NIMI-arvo: 
Zofingen on kaupunki Pohjois-Sveitsissä Aargaun kantonissa. Siellä on vajaat 12 000 asukasta.
Sijainti

Zofingen sijaitsee Aaren sivujoen Wiggerin laaksossa ja sen itäpuolella kymmenkunta kilometriä Oltenista kaakkoon.
Liikenne

Moottoritie A2 kulkee kaupungin länsipuolitse.
Zofingenistä on SBB:n rautatie kolmeen suuntaan: pohjoiseen Oltenin kautta Baseliin, etelään Luzerniin ja koilliseen Lenzburgiin
. Zofingen kuuluu Aargaun seudun lähiliikennealueeseen (S-Bahn Aargau): S28- ja S29-lähijunat pysähtyvät Zofingenissä.
Tunnettuja zofingeniläisiä

Erich von Däniken (1935–), kirjailija
Dieter Ammann (1962–), säveltäjä
Phil Baltisberger (1995–), jääkiekkoilija